STEC วิ่งแรง 6% มูลค่าซื้อขายทะลุ 300 ลบ. รับงบฯ Q1/61 โตแกร่ง!
STEC วิ่งแรง 6% มูลค่าซื้อขายทะลุ 300 ลบ. รับงบฯ Q1/61 โตแกร่ง! ล่าสุด ณ เวลา 11.44 น. อยู่ที่ระดับ 18.80 บาท ปรับตัวขึ้น 1 บาท หรือ 5.62% สูงสุดที่ 18.90 บาท ต่ำสุดที่ 18.20 บาท ด้วยมูลค่าซื้อขาย 312.38 ล้านบาท
14 พ.ค. 2561

ผู้สื่อข่าวรายงานว่า บริษัท ซิโน-ไทย เอ็นจีเนียริ่งแอนด์คอนสตรัคชั่น จำกัด(มหาชน) หรือ STEC ราคาล่าสุด ณ เวลา 11.44 น. อยู่ที่ระดับ 18.80 บาท ปรับตัวขึ้น 1 บาท หรือ 5.62% สูงสุดที่ 18.90 บาท ต่ำสุดที่ 18.20 บาท ด้วยมูลค่าซื้อขาย 312.38 ล้านบาท

โดยราคาหุ้นปรับตัวขึ้นหลังจากบริษัทรายงานผลการดำเนินงานประจำไตรมาส 1/61 สิ้นสุดวันที่ 31 มี.ค.61 มีกำไรสุทธิ 292.05 ล้านบาท จากปีก่อน 249.30 ล้านบาท หรือเพิ่มขึ้น 17.15% จากช่วงเดียวกันเมื่อปีก่อน
ด้าน บล.ดีบีเอส วิคเคอร์ส แนะนำ “ซื้อ” STEC ราคาเป้าหมาย 23 บาท/หุ้น โดยบริษัทมีกำไรสุทธิในไตรมาส 1/61 เท่ากับ 292 ล้านบาท (เพิ่มขึ้น 17% จากปีก่อน และพลิกจากขาดทุน 1.3 พันล้านบาทในไตรมาส 4/60) ดีกว่าคาดและตลาดคาดการณ์ไว้ 9% การเติบโตมาจากรายได้ที่เพิ่ม 6% จากปีก่อน, ค่าใช้จ่าย SG&amp;A ลดลง
ด้านอัตรากำไรขั้นต้นอยู่ที่ 7.7% ดีกว่าที่ผู้บริหารให้ Guidance ไว้ที่ 6.5-7% แต่ยังต่ำกว่าภาวะปกติที่ 8-10%  เพราะรับรู้รายได้โครงการรัฐสภาใหม่ที่มีมาร์จิ้นต่ำมาก
นอกจากนี้คาดงานประมูลโครงการภาครัฐจะมีความคืบหน้ามากขึ้นในครึ่งปีหลัง ซึ่งจะเป็นปัจจัยกระตุ้นราคาหุ้น สำหรับกำไรปีนี้ คาดการณ์ว่าจะอยู่ที่ 1.16 พันล้านบาท จากขาดทุนสุทธิ 611 ล้านบาทในปีก่อน (เพราะตั้งสำรองด้อยค่าฯ งานในมือ) ปรับคำแนะนำเป็นซื้อ (เดิมถือ) – ให้ราคาพื้นฐาน 23 บาท ซึ่งเทียบเท่ากับ P/E ปีนี้ที่ 30 เท่า
 